กรุงเทพฯ 10 ตุลาคม 2561 - นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม เป็นประธานการประชุมคณะทำงานเพื่อการส่งเสริมและพัฒนาผู้ประกอบการเอสเอ็มอี ครั้งที่ 3/2561 โดยมี นายปรีชา ส่งวัฒนา รองประธานสภาอุตสาหกรรมแห่งประเทศไทย นางสาวไปยดา หาญชัยสุขสกุล ผู้อำนวยการสถาบันวิสาหกิจขนาดกลางและขนาดย่อมอุตสาหกรรมการผลิต (SMI) ผู้บริหารสภาอุตสาหกรรมแห่งประเทศไทย ผู้บริหาร SMI และผู้บริหารกรมส่งเสริมอุตสาหกรรม เข้าร่วมประชุมดังกล่าว ณ ห้องประชุม 2 ชั้น 3 อาคารกรมส่งเสริมอุตสาหกรรม ถ.พระรามที่ 6 ราชเทวี

การประชุมดังกล่าวจัดขึ้นเพื่อหารือเกี่ยวกับประเด็นการจัดทำวาระเพื่อเสนอเข้าประชุมคณะอำนวยการและคณะทำงานขับเคลื่อนเศรษฐกิจภาคอุตสาหกรรมที่จะมีขึ้นในวันที่ 19 ตุลาคม 2561 นี้ นอกจากนี้ยังได้มีการรายงานความคืบหน้าถึงแนวทางความร่วมมือระหว่างกรมส่งเสริมอุตสาหกรรม (กสอ.) กับ บริษัท ซินเน็คไทย (ประเทศไทย) จำกัด (มหาชน) และ บริษัท เอฟเอ็น แฟคตอรี่ เอ๊าท์เลท จำกัด (มหาชน) ในการดำเนินโครงการ Big Brother รวมถึงแนวทางการส่งเสริม พัฒนา และสนับสนุนผู้ประกอบการร่วมกันในอนาคต ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว